Nordea skal sammen med otte andre virksomheder, herunder tre andre banker, dele en bøde på samlet 2 millioner euro (14,9 millioner kroner) på grund af "mellemstore eller alvorlige" regelbrud i forbindelse med Panama Papers-afsløringen.

Der skriver Bloomberg News torsdag eftermiddag ifølge Ritzau Finans.

Bøden er udstedt af Luxembourgs finanstilsyn og sker som følge af en revision af virksomhedsregnskaber.

Foruden Nordea er norske DNB's luxembourgske afdeling blandt de bankvirksomheder, som er blevet tildelt bøden.

Læs også :

Panama Papers-afsløringen startede i 2016, hvor lækkede papirer viste, at advokatfirmaet Mossack Fonseca ved hjælp af skuffeselskaber hjalp blandt andre flere Nordea-kunder med at skjule værdier i skattely.

Alle de kunder, som blev undersøgt af Nordea, havde forbindelse til Panama og/eller advokatfirmaet Mossack Fonseca.

Siden hen har både Nordea og erhvervsminister Brian Mikkelsen (K) gjort opmærksom på, at den skandinaviske storbank har ændret struktur og rettet op på sagerne.